टाटा मोटर्स ने ऑलटाइम हाई बनाया, कंपनी का शेयर 3.68% बढ़कर ₹622 पर बंद हुआ
फाइनेंशियल ईयर 2023-24 की पहली तिमाही में जगुआर लैंड रोवर (JLR) की सेल्स में 30% की ग्रोथ देखी गई है, जिसका असर शुक्रवार (7 जुलाई) को टाटा मोटर्स के शेयर में देखा गया है। आज नेशनल स्टॉक एक्सचेंज (NSE) पर टाटा मोटर्स के शेयर में
फाइनेंशियल ईयर 2023-24 की पहली तिमाही में जगुआर लैंड रोवर (JLR) की सेल्स में 30% की ग्रोथ देखी गई है, जिसका असर शुक्रवार (7 जुलाई) को टाटा मोटर्स के शेयर में देखा गया है।
आज नेशनल स्टॉक एक्सचेंज (NSE) पर टाटा मोटर्स के शेयर में 3.68% के साथ 22.10 रुपए की तेजी देखी गई है। दिन के कारोबार में शेयर ने 624.80 रुपए का ऑलटाइम हाई बनाने के बाद 622.90 रुपए के रिकॉर्ड स्तर पर बंद हुआ।
अप्रैल-जून तिमाही में JLR ने 93,253 गाड़ियां बेचीं
भारतीय कार मेकर टाटा मोटर्स की स्वामित्व वाली जगुआर-लैंड रोवर ने अप्रैल-जून तिमाही में थोक में 93,253 गाड़ियां बेचीं, जो पिछले साल इसी तिमाही की तुलना में 30% ज्यादा है।
इसके साथ ही रिटेल बिक्री भी सालाना आधार पर 29% की ग्रोथ के साथ 101,994 हो गई है।
मार्च तिमाही में टाटा मोटर्स को ₹5,407 करोड़ का मुनाफा हुआ था
टाटा मोटर्स ने 12 मई को Q4FY23 यानी चौथी तिमाही (जनवरी-मार्च) के रिजल्ट्स अनाउंस किए थे। उस तिमाही में कंपनी का कंसोलिडेटेड नेट प्रॉफिट 5,407.79 करोड़ रुपए था।
मार्च तिमाही में जगुआर लैंड रोवर का रेवेन्यू 1.7 बिलियन पाउंड था
मार्च तिमाही में जगुआर लैंड रोवर का रेवेन्यू 1.7 बिलियन पाउंड था। यह साल दर साल आधार पर 49% ज्यादा है। चिप की सप्लाई में सुधार से ऐसा हुआ है। चौथी तिमाही में होलसेल 94,649 यूनिट्स रही। यह साल दर साल आधार पर 24% ज्यादा है। मार्च तिमाही में EBIT मार्जिन 6.5% रहा। इसका टैक्स से पहले प्रॉफिट 36.8 करोड़ पाउंड था। चौथी तिमाही में फ्री कैशफ्लो 81.5 करोड़ पाउंड था।
यह भी पढ़ें...
नया ऑलटाइम हाई बनाकर गिरा बाजार, सेंसेक्स 505 अंक नीचे बंद
आज यानी शुक्रवार (7 जुलाई) को बाजार ने फिर से नया ऑलटाइम हाई बनाया है। कारोबार के दौरान सेंसेक्स 65,898.98 के स्तर तक पहुंचा। इससे पहले सेंसेक्स का ऑलटाइम हाई 65,832.98 था। निफ्टी ने कारोबार को दौरान 19,523.60 के स्तर को छुआ। इसका ऑलटाइम हाई 19,512 था जो गुरुवार को बना था। पूरी खबर पढ़ने के लिए क्लिक करें...